gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4927, del 19-01-2005 (2004/13960)

RESOLUCIÓ de 22 de novembre de 2004, del director general d'Obres Públiques, relativa a la informació pública del projecte bàsic i de l'estudi d'impacte ambiental: Clau: 41-A-1686(2). Projecte bàsic ronda est de Monòver, connexió de la CV-83 i la CV-835. (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4927

Data del DOGV
:   19-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/13275


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 22 de novembre de 2004, del director general d'Obres Públiques, relativa a la informació pública del projecte bàsic i de l'estudi d'impacte ambiental: Clau: 41-A-1686(2). Projecte bàsic ronda est de Monòver, connexió de la CV-83 i la CV-835. (Alacant). [2004/F13167]
  
La Direcció General d'Obres Públiques de la Conselleria d'Infraestructures i Transport ha aprovat inicialment el projecte de referència i com a conseqüència s'obri el tràmit d'informació pública en la forma prevista en la Llei de Règim Jurídic per a les Administracions Públiques i Procediment Administratiu Comú.
  
L'esmentat període d'informació pública s'obri als efectes de la legislació general, legislacions sectorials, així com als que preveu la legislació d'impacte ambiental pel que fa a l'estudi d'impacte ambiental.
  
Objecte: consultar el projecte i presentar al·legacions en els llocs més avall indicats.
  
Termini: dos mesos des de la publicació d'este anunci en el Boletín Oficial del Estado, tant per a particulars com per a administracions públiques, entitats i institucions.
  
Informació:
  
Conselleria d'Infraestructures i Transport
  
46420 València: Avinguda de Blasco Ibáñez, 50.
  
03585 Alacant: Avinguda d'Aguilera, 1-7a planta
  
12747 Castelló: Avinguda del Mar, 16.
  
Ajuntament de Monòver
  
València, 22 de novembre de 2004.- El director general d'Obres Públiques: Victoriano Sánchez-Barcáiztegui Moltó.
Diari Oficial de la Generalitat Valenciana


Sumari del DOGV 5160, del 22-12-2005 (2005/13043)

Resolució de 22 de novembre de 2005, de l'Ajuntament de la Vall d'Uixó (Castelló), referent a la convocatòria per a cobrir una plaça d'intendent principal de policia local, grup A.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13664


Data del document
:   22-11-2005

Organisme emissor
:   Ajuntament de la Vall d'Uixó

Tipus de document
:   Resolució

Descriptors 

:   * Vall d'Uixó, la
    * concurs administratiu
    * administració local
    * policia

Resolució de 22 de novembre de 2005, de l'Ajuntament de la Vall d'Uixó (Castelló), referent a la convocatòria per a cobrir una plaça d'intendent principal de policia local, grup A. [2005/M13449]
  
En el Butlletí Oficial de la Província de Castelló número 134, de 8 de novembre de 2005, es publiquen les bases de la convocatòria per a cobrir en propietat una plaça d'intendent principal de policia local, grup A, mitjançant concurs oposició lliure.
  
La presentació de sol·licituds serà en 20 dies naturals, a comptar des de l'endemà de la publicació d'este anunci en el Boletín Oficial del Estado.
  
Els successius anuncis es publicaran al tauler d'anuncis.
Diari Oficial de la Generalitat Valenciana


Sumari del DOGV 4955, del 28-02-2005 (2005/1349)

Notificació d'advertiment d'arxivament de l'expedient AZ-1128/04.
-----------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1349


Organisme emissor
:   Conselleria de Sanitat

Tipus de document
:   Anunci

Notificació d'advertiment d'arxivament de l'expedient AZ-1128/04. [2005/X1349]
  
No s'ha pogut notificar de manera personal i directa a la persona interessada, després de dos intents, l'advertiment d'arxivament de la sol·licitud presentada. Es publica este anunci segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alzira, 29 de desembre de 2004.- El director de Salut Pública de les àrees 9 i 10: Rosendo Sanz Bou.
  
«S'ha presentat una sol·licitud d'autorització sanitària inicial per Severino Navalón Ballesteros per a l'activitat de menjador col·lectiu situat en Piletes, 66, d'Alzira i segons l'acta d'inspecció núm. 14363 ga de data 27.09.2004, l'establiment ha cessat l'activitat i, per tant, no es pot continuar amb el tràmit de l'expedient AZ-1128/04.
  
En conseqüència, se li fa saber que l'expedient s'arxivarà.
Diari Oficial de la Generalitat Valenciana


Sumari del DOGV 5008, del 18-05-2005 (2005/4880)

Informació pública de la modificació del projecte de reparcel·lació i estudi de detall de l'illa 5 del pla parcial de millora del programa d'actuació integrada UE 1.R.03.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4880


Organisme emissor
:   Ajuntament de Vinaròs

Tipus de document
:   Anunci

Informació pública de la modificació del projecte de reparcel·lació i estudi de detall de l'illa 5 del pla parcial de millora del programa d'actuació integrada UE 1.R.03. [2005/F4880]
  
La mercantil Construccions Bercevi, SL, en la seua qualitat d'adjudicatària del programa d'actuació integrada UE 1.R.03, ha presentat en data 22 de març de 2005 la modificació del projecte de reparcel·lació i estudi de detall de l'illa 5 del pla parcial de millora de la referida actuació integrada.
  
Per això, a l'empara del que s'establix en l'article 69, en relació amb l'article 46.1 i 3 de la Llei Reguladora de l'Activitat Urbanística, 6/1994, s'exposa al públic pel termini de 20 dies hàbils comptats des de la publicació d'aquest anunci en el Diari Oficial de la Generalitat Valenciana, perquè qualsevol interessat puga presentar al·legacions.
  
Els propietaris podran realitzar les actuacions derivades de l'article 69-I-D i 70 de la Llei Reguladora de l'Activitat Urbanística, 6/1994.
Diari Oficial de la Generalitat Valenciana


Sumari del DOGV 5039, del 30-06-2005 (2005/7348)

RESOLUCIÓ de 17 de maig de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/501/2005.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/7348


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de maig de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 02/501/2005. [2005/X7348]
  
Vist l'escrit de 22 d'abril de 2005, del secretari de la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 02/501/2005, corresponent al recurs contenciós administratiu interposat per Pascual Castelló García, Vicente Rocher Ribes i Isidora Climent Ciscar, contra la Resolució del conseller de Sanitat de data 04 de febrer de 2005, que concedix l'autorització administrativa per a l'establiment de cinc noves oficines de farmàcia en el municipi de Gandia, segons el mòdul turístic.
  
Segons que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar l'enviament de l'expedient administratiu que és objecte del recurs a la Secció Tercera, de València, de la Sala Contenciosa Administrativa del Tribunal Superior de Justícia de la Comunitat Valenciana, recurs número 02/501/2005, complet i foliat, mitjançant una còpia autenticada, amb un índex dels documents que conté.
  
Esta resolució es publica en el Diari Oficial de la Generalitat Valenciana a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació per què compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 17 de maig de 2005.- El director general de Farmàcia i Productes Sanitaris: José Luis Gomis Gavilán.
Diari Oficial de la Generalitat Valenciana


Sumari del DOGV 5071, del 16-08-2005 (2005/8938)

Informació pública de la formalització de diversos convenis urbanístics.
------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8938


Organisme emissor
:   Ajuntament de Benimodo

Tipus de document
:   Anunci

Informació pública de la formalització de diversos convenis urbanístics. [2005/F8938]
  
El Ple Municipal, en la sessió d'11 de juliol de 2005 ha aprovat la formalització de diversos convenis urbanístics, a saber, amb A. Artagoitia; E. Machí; J. Primo; F. Martín, i V. González, i acorda sotmetre'ls a informació pública, durant el termini de 15 dies, a l'efecte que es puguen presentar, si és el cas, les al·legacions que s'estimen oportunes; tot això, de conformitat amb el que s'establix en la disposició addicional sisena de la Llei 6/1994, de 15 de novembre, Reguladora de l'Activitat Urbanística de la Comunitat Valenciana.
Diari Oficial de la Generalitat Valenciana


Sumari del DOGV 5106, del 04-10-2005 (2005/10797)

Judici de desnonament número 77/2005. Cèdula de notificació.
------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10500


Organisme emissor
:   Jutjat de Primera Instància Número 17 de València

Tipus de document
:   Anunci

Judici de desnonament número 77/2005. Cèdula de notificació. [2005/M10465]
  
César Manuel Barona Sanchis, secretari judicial del Jutjat de Primera Instància número 17 de València, mitjançant el present edicte, faig saber:
  
Que en este Jutjat se seguixen actuacions de judici de desnonament 77/2005 a instància de la procuradora Teresa Pérez Orero, en nom i representació d'Antonio Veintimilla Gálvez, contra Francisco Villagrán Soler respecte del local situat a València, carrer de Vidal Blanes, 17, baixos, en què s'ha dictat sentència l'encapçalament i la part dispositiva de la qual és literalment com es diu tot seguit:
  
«Sentència.
  
Jutge que la dicta: Paulino Fernández Cava.
  
Lloc: València.
  
Data: 30 de març de 2005.
  
Paulino Fernández Cava, magistrat jutge del Jutjat de Primera Instància número 17 de València, ha vist les actuacions de judici verbal de desnonament número 77/2005, en què ha sigut part demandant Antonio Veintimilla Gálvez, representat per la procuradora senyora Pérez Orero i amb assistència lletrada de l'advocat senyor Conejos Soriano i part demandada Francisco Villagrán Soler; i atesos els següents: (...)
  
Decisió:
  
Que s'estimant la demanda formulada per la procuradora senyora Pérez Orero, es declara resolt el contracte d'arrendament celebrat entre els litigants el 27 de desembre de 2002, referent al local comercial situat a València, carrer de Vidal de Blanes, número 17, baixos, i es condemna el demandat Francisco Villagrán Soler a desallotjar-lo i lliurar-lo al demandant Antonio Veintimilla Gálvez, així com a pagar les costes processals causades per este judici.
  
Mode d'impugnació: mitjançant recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant un escrit presentat en este Jutjat en el termini de cinc dies hàbils comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).
  
Esta és la sentència, que pronuncie, mane i firme.»
  
I en compliment del que s'ha acordat, atés el desconeixement de l'actual domicili o residència de la part demandada, perquè valga de notificació en forma de la sentència al demandat Francisco Villagrán Soler, i per a la publicació al tauler d'anuncis d'este Jutjat i Diari Oficial de la Generalitat Valenciana, lliure el present edicte.
Diari Oficial de la Generalitat Valenciana


Sumari del DOGV 4986, del 15-04-2005 (2005/3538)

Expedient número CNMY05/1A1C/6. Obres d'adaptació de local per al Centre Servef d'Ocupació de València, av. del Cid.
--------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/3538


Data del document
:   31-03-2005

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * licitació
    * contracte d'obres
    * adjudicació de contracte administratiu

Expedient número CNMY05/1A1C/6. Obres d'adaptació de local per al Centre Servef d'Ocupació de València, av. del Cid. [2005/X3538]
  
1. Entitat adjudicadora
  
a) Organisme: Servef (Conselleria d'Economia, Hisenda i Ocupació).
  
b) Dependència que tramita l'expedient: Servici de Contractació i Gestió Patrimonial.
  
c) Número d'expedient: CNMY/05/1A1C/6.
  
2. Objecte del contracte
  
a) Tipus de contracte: obres.
  
b) Descripció de l'objecte: obres d'adaptació del local per al Centre Servef d'Ocupació de València, av. del Cid.
  
c) Butlletí o diari oficial i data de publicació de l'anunci de licitació: DOGV núm. 4.933, de 27 de gener de 2005.
  
3. Tramitació, procediment i forma d'adjudicació
  
a) Tramitació. ordinària i anticipada.
  
b) Procediment: obert.
  
c) Forma: subhasta.
  
4 Pressupost base de licitació o cànon d'explotació
  
Import total: sis-cents cinquanta-un mil cinc-cents noranta euros amb trenta-sis cèntims (651.590,36 euros), IVA inclòs.
  
5. Adjudicació
  
a) Data: 16 de març de 2005.
  
b) Contractistes: Mantenimientos y Construcciones Alcuba, SA.
  
c) Nacionalitats: espanyola.
  
d) Import d'adjudicació: cinc-cents vint-i-tres mil sis-cents díhuit euros amb un cèntim (523.618,01 euros), IVA inclòs.
Diari Oficial de la Generalitat Valenciana


Sumari del DOGV 5003, del 11-05-2005 (2005/4506)

Informació pública de la memòria i el compte detallat de les quotes d'urbanització de la unitat d'execució en sòl urbà Límit Oest i la unitat d'execució SAU-1 del sòl apte per a urbanitzar de Benavites.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4506


Organisme emissor
:   Ajuntament de Benavites

Tipus de document
:   Anunci

Informació pública de la memòria i el compte detallat de les quotes d'urbanització de la unitat d'execució en sòl urbà Límit Oest i la unitat d'execució SAU-1 del sòl apte per a urbanitzar de Benavites. [2005/F4506]
  
Per mitjà del Decret d'Alcaldia de 19 d'abril de 2005, se sotmet a audiència, pel termini de 10 dies hàbils, la memòria i el compte detallat de les quotes d'urbanització de la unitat d'execució en sòl urbà Límit Oest i la unitat d'execució SAU-1 del sòl apte per a urbanitzar de Benavites, presentat per l'entitat mercantil Urbanizadora Burismar, SL.
  
Contra el present decret no es pot interposar cap recurs en tractar-se d'un acte de tràmit que no incidix directament ni indirectament en el fons de l'assumpte, ni determina la impossibilitat de continuar el procediment, ni produïx indefensió o perjuí irreparable a drets o interessos legítims (article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999).
  
Durant el període esmentat, comptat a partir de l'endemà de la publicació d'este anunci en el Diari Oficial de la Generalitat Valenciana (o de la recepció de la notificació, si fa al cas), els interessats podran consultar l'expedient a les oficines municipals i presentar les al·legacions que estimen pertinents.
  
Este anunci, de conformitat amb l'article 59.4 de la Llei 30/1992, val com a notificació als propietaris afectats que puguen resultar desconeguts, s'ignore el lloc de notificacions, o bé intentada esta no s'haja pogut practicar.
Diari Oficial de la Generalitat Valenciana


Sumari del DOGV 4973, del 29-03-2005 (2005/3147)

Ressenya de la Resolució de 10 de març de 2005, del director general de Transports, Ports i Costes de la Generalitat Valenciana, relativa a l'autorització per a la prestació d'un servici públic de transport de viatgers per carretera amb autobús.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3147


Organisme emissor
:   Entitat Pública de Transport Metropolità de València

Tipus de document
:   Anunci

Ressenya de la Resolució de 10 de març de 2005, del director general de Transports, Ports i Costes de la Generalitat Valenciana, relativa a l'autorització per a la prestació d'un servici públic de transport de viatgers per carretera amb autobús. [2005/X3147]
  
Amb data 10 de març de 2005, el director general de Transports, Ports i Costes de la Generalitat Valenciana, va resoldre autoritzar temporalment l'empresa Fernanbus, SA, per a la prestació dels servicis de transport de viatgers per carretera amb autobús substitutoris entre Riba-roja de Túria i Quart de Poblet amb motiu de la suspensió del servici ferroviari de la línia de Rodalia C-4 en el tram esmentat.
  
La qual cosa es publica de conformitat amb el que exigix l'ordinal cinqué de l'esmentada resolució i perquè en prengueu coneixement.
  
Burjassot, 16 de març de 2005.- El director: Aurelio López Martín.
Diari Oficial de la Generalitat Valenciana


Sumari del DOGV 4936, del 01-02-2005 (2005/755)

Informació pública del programa d'actuació integrada de la unitat d'execució única del sector SUI 6 del Pla General d'Ordenació Urbana de Vinaròs.
--------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/755


Organisme emissor
:   Augimar Empresa Urbanizadora, SA

Tipus de document
:   Anunci

Informació pública del programa d'actuació integrada de la unitat d'execució única del sector SUI 6 del Pla General d'Ordenació Urbana de Vinaròs. [2005/F755]
  
La mercantil Augimar Empresa Urbanizadora, SA, amb domicili al Polígon Industrial Riu Sec parcel·la 2, Borriol (Castelló), ha formulat l'alternativa tècnica del programa d'actuació integrada per al desenvolupament urbanístic de la unitat d'execució única del sector SUI 6 del Pla General d'Ordenació Urbana de Vinaròs, que consta de memòria, pla parcial i avantprojecte d'urbanització de l'àmbit d'aquesta unitat d'execució, a l'empara del que preveuen els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que establix l'article 48.1.c) de la referida llei, són sotmesos aquests documents a informació pública per un termini de 20 dies hàbils, a partir de la publicació d'este anunci en un diari de difusió provincial i en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que s'han de presentar davant del Registre General de l'Ajuntament de Vinaròs. Així mateix, durant els 10 primers dies es podrà sol·licitar una pròrroga del termini en els termes i les condicions que s'assenyalen en l'article 46.4 de la llei esmentada.
  
En el mateix termini de 20 dies, qualsevol:
  
a) Podrà comparéixer a la notaria de Luis Fernández Santana, a la plaça de Jovellar, número 16, 2a planta, de Vinaròs (Castelló), per a obtindre còpia de l'acta de protocol·lització dels projectes o sol·licitar-ne l'exhibició.
  
b) Podrà consultar la referida documentació, presentada el dia 16 de novembre de 2004 (registre d'entrada núm. 16742), així com l'expedient administratiu, a l'Ajuntament de Vinaròs, els dies hàbils en horari d'atenció al públic.
  
Així mateix, segons el que es preceptua en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat. Les proposicions juridicoeconòmiques es presentaran també al Registre General de l'Ajuntament de Vinaròs.